Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 37/13/8803	Košice II, 21.1.2015
EEČ : 2-64-21-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: ekonóm
sa v skúšobnej dobe, určenej uznesením prokurátora Okresnej prokuratúry XXXXX II zo dňa 23.5.2013, spisová značka 4 Pv 37/13/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	V trestnej  veci vedenej proti obvinenej XXXXX pre prečin ublíženia na zdraví  podľa § 157 ods.1, ods.2 písm. a/  Trestného zákona ktorého sa mala dopustiť tak, že
	
	- dňa 18.12.2012 v čase o 18,25 hod. na cestnej komunikácii v Košiciach na ul. XXXXX v smere od mestskej časti XXXXX - XXXXX do centra mesta XXXXX, v ľavom jazdnom pruhu za križovatkou ul. XXXXX a ul. XXXXX, viedla osobné motorové vozidlo zn. XXXXX, EČV XXXXX nevenovala sa plne vedeniu motorového vozidla, pričom na riadne vyznačenom priechode pre chodcov zrazila tam prechádzajúcu chodkyňu XXXXX, ktorá prechádzala po priechode pre chodcov krížom cez ul. XXXXX smerom od ul. XXXXX, pričom pri dopravnej nehode utrpela ťažkú ujmu na zdraví a to roztrieštenú zlomeninu hlavice ľavej píšťaly s minimálnym posunom kostených úlomkov, zlomeninu horného konca ľavej ramennej kosti s posunom kostených úlomkov, pomliaždenie záhlavia hlavy, pomliaždenie čelovej oblasti hlavy s povrchovou kožnou odreninou a pomliaždenie ľavého lakťa s povrchovou kožnou odreninou, čo si vyžiadalo liečenie a práceneschopnosť viac ako 6 týždňov.

Uznesením prokurátora Okresnej prokuratúry XXXXX II zo dňa 23.5.2013, spisová značka 4 Pv 37/13/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením vyšetrovateľa Okresného riaditeľstva PZ XXXXX, XXXXX XXXXX, sp. zn. ORP-XXXXX z 09.01.2013  bolo podľa § 199 ods. 1 Trestného poriadku začaté trestné stíhanie a dňa 04.03.2013 bolo podľa § 206 ods. 1 Trestného poriadku vznesené obvinenie XXXXX pre prečin ublíženia na zdraví  podľa § 157 ods. 1, ods. 2 písm. a/ Trestného zákona pre skutok, že:

-    dňa 18.12.2012 v čase o 18.25 hod na cestnej komunikácii v Košiciach na ulici XXXXX v smere od mestskej časti XXXXX - XXXXX  do centra mesta XXXXX v ľavom jazdnom pruhu za križovatkou ulíc XXXXX a XXXXX viedla osobné motorové vozidlo zn. XXXXX EČV XXXXX XXXXX, nevenovala sa plne vedeniu motorového vozidla, pričom na riadne vyznačenom priechode pre chodcov zrazila tam prechádzajúcu chodkyňu XXXXX, ktorá prechádzala po priechode pre chodcov krížom cez ulica XXXXX smerom od ulice XXXXX, pričom pri dopravnej nehode utrpela ťažkú ujmu na zdraví, a to roztrieštenú zlomeninu hlavice ľavej píšťaly s minimálnym posunom  kostenných úlomkov, zlomeninu horného konca ľavej ramennej kosti s posunom kostenných úlomkov, pomliaždenie záhlavia hlavy, pomliaždenie čelovej oblasti hlavy s povrchovou kožnou odreninou a pomliaždenie ľavého lakťa s povrchovou kožnou odreninou, čo si vyžiadalo liečenie a práceneschopnosť viac ako 6 týždňov.

	XXXXX prokuratúry XXXXX II uznesením sp. zn. 4 Pv 37/2013 zo dňa 23.05.2013  podľa § 216 ods. 1 písm. a/, písm. b/, písm. c/ Trestného poriadku podmienečne zastavil trestné stíhanie proti obvinenej XXXXX za prečin ublíženia na zdraví  podľa § 157 ods. 1, ods. 2 písm. a/ Trestného zákona s určením skúšobnej doby v trvaní 18 mesiacov podľa § 216 ods. 2 Trestného poriadku. Uznesenie o podmienečnom zastavení zo dňa 23.05.2013 sa stalo právoplatným dňa 18.06.2013.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším určeným obmedzeniam, rozhodne prokurátor, že obvinený sa osvedčil, Inak rozhodne, a to prípadne aj počas skúšobnej doby, že sa v trestnom stíhaní pokračuje.

Skúšobná doba pre podmienečné zastavenie trestného stíhania uplynula dňom 19.12.2014.

Pre účely rozhodnutia, či sa obvinená v skúšobnej dobe podmienečného zastavenia osvedčila, bol po uplynutí skúšobnej doby vyžiadaný odpis registra trestov, bola zadovážená správa o povesti obvinenej, výpis z evidenčnej karty obvinenej a bola vykonaná lustrácia na Okresnej prokuratúre XXXXX II, či v období plynutia skúšobnej doby sa obvinená dopustila  trestného činu, pre ktorý by bolo proti nej vedené trestné stíhanie.

Zo zadovážených  listinných dôkazov je zrejmé, že obvinená počas určenej skúšobnej doby podmienečného zastavenia trestného stíhania viedla riadny život, nebola riešená v priestupkovom konaní, nemá nový záznam v registri trestov a ani nie je proti nej vedené iné trestné stíhanie.

Vyhodnotením všetkých  vyššie uvedených správ získaných k osobe obvinenej XXXXX  som dospel k záveru, že obvinená splnila podmienky uvedené v § 217 ods. 1 Trestného poriadku na rozhodnutie o jej osvedčení sa počas skúšobnej doby podmienečného zastavenia trestného stíhania.

Právoplatnosťou rozhodnutia o osvedčení sa v skúšobnej dobe nastávajú účinky zastavenia trestného stíhania podľa § 9 ods. 1 písm. e/ Trestného poriadku.

Vzhľadom na uvedené  bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor